
Hybridity, the Subaltern and Femininty in Kingston’s The Woman Warrior

Ennek a dolgozatnak a fő célja az, hogy választ találjon a kérdésre, vajon alkalmazható-e a posztkoloniális tanulmányok ún. “subaltern” elmélete, melyet kifejezetten posztkoloniális társadalmakat figyelembe véve alkottak meg, olyan társadalmakra és ezek irodalmára, amelyek a poszt-koloniális kereten kívül állnak, mint például az Egyesült Államokban letelepedett kínai emigránsok csoportja. Az elmélet alkalmazhatóságát Maxine Hong Kingston The Woman Warrior c. művén keresztül mutatom be. A kérdést elsősorban a nyelv és a társadalmi nem szempontjából közelítem meg. A dolgozat első felében a főbb fogalmak kerülnek tisztázásra, úgy mint: mi a hibriditás, és milyen szerepet játszik a hibrid női identitás definiálásában; mit foglal magában a subaltern elmélet és hogyan járult hozzá Gayatri Spivak az elmélet kiterjesztéséhez, valamint milyen szerepet játszik a subaltern és a nyelv az identitás formálásában. A dolgozat második felében a subaltern elméletet alkalmazom Kingston The Woman Warrior c. művén. A szöveget a hibriditás kulturális és nemi aspektusán keresztül, valamint az identitásformálás nyelvi aspektusán keresztül közelítem meg. Végül bizonyítom Kingston művén keresztül, hogy a subaltern elmélet alkalmazható a posztkoloniális kereten kívül álló társadalmak irodalmára azáltal, hogy elemzem a tradícionális kínai történetmondás, az ún. „talking-story” szerepét a szövegben.



